พระราชกฤษฎีกาจัดตั้งส่วนราชการในมหาวิทยาลัยอุบลราชธานี ทบวงมหาวิทยาลัย พ.ศ. 2542
พระราชกฤษฎีกา
จัดตั้งส่วนราชการในมหาวิทยาลัยอุบลราชธานี
ทบวงมหาวิทยาลัย
พ.ศ. ๒๕๔๒
 

ภูมิพลอดุลยเดช
ป.ร.
ให้ไว้ ณ
วันที่ ๑๘ ธันวาคม พ.ศ. ๒๕๔๒
เป็นปีที่ ๕๔ ในรัฐกาลปัจจุบัน
 

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรปรับปรุงการจัดตั้งส่วนราชการในมหาวิทยาลัยอุบลราชธานีทบวงมหาวิทยาลัยเสียใหม่
เพื่อให้เหมาะสมยิ่งขึ้น

อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทยและมาตรา
๘ วรรคหนึ่ง แห่งพระราชบัญญัติมหาวิทยาลัยอุบลราชธานี พ.ศ. ๒๕๓๓ จึงทรงพระกรุณาโปรดเกล้าฯ
ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยอุบลราชธานี
ทบวงมหาวิทยาลัย พ.ศ. ๒๕๔๒

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
ให้ยกเลิก
(๑) พระราชกฤษฎีกาจัดตั้งส่วนราชการในมหาวิทยาลัยอุบลราชธานีทบวงมหาวิทยาลัย
พ.ศ. ๒๕๓๗
(๒)
พระราชกฤษฎีกาจัดตั้งส่วนราชการในมหาวิทยาลัยอุบลราชธานีทบวงมหาวิทยาลัย (ฉบับที่
๒) พ.ศ. ๒๕๔๐

มาตรา ๔
ให้จัดตั้งส่วนราชการในมหาวิทยาลัยอุบลราชธานี ทบวงมหาวิทยาลัย ดังนี้
(๑) สำนักงานอธิการบดี
(๒) คณะเกษตรศาสตร์
(๓) คณะเภสัชศาสตร์
(๔) คณะวิทยาศาสตร์
(๕) คณะวิศวกรรมศาสตร์
(๖) คณะศิลปศาสตร์
(๗) สำนักคอมพิวเตอร์และเครือข่าย
(๘) สำนักวิทยบริการ

มาตรา ๕
ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้


ผู้รับสนองพระบรมราชโองการ
ชวน หลีกภัย
นายกรัฐมนตรี
หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ เนื่องจากสมควรปรับสถานภาพและเปลี่ยนชื่อสถาบันภาษาและวัฒนธรรมในมหาวิทยาลัยอุบลราชธานี
ทบวงมหาวิทยาลัย เป็นคณะศิลปศาสตร์ เพื่อให้สามารถจัดการเรียน
การสอนในหลักสูตรสาขาวิชาศิลปศาสตร์และสาขาวิชาบริหารธุรกิจ
เพื่อรองรับการพัฒนาประเทศ รวมทั้งส่งเสริมการวิจัยและการบริการวิชาการทางด้านศิลปศาสตร์
ประกอบกับสมควรปรับปรุงพระราชกฤษฎีกาจัดตั้งส่วนราชการในมหาวิทยาลัยอุบลราชธานีเสียใหม่เพื่อความสะดวกในการใช้กฎหมาย
และโดยที่มาตรา ๘ วรรคหนึ่ง แห่งพระราชบัญญัติมหาวิทยาลัยอุบลราชธานี พ.ศ. ๒๕๓๓ กำหนดให้การจัดตั้ง
การรวม และการยุบเลิกบัณฑิตวิทยาลัย คณะ วิทยาลัย สถาบัน
สำนัก และศูนย์ หรือหน่วยงานที่เรียกชื่ออย่างอื่นที่มีฐานะเทียบเท่าคณะ ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้

























วิมล/ผู้จัดทำ
๒๘
มกราคม ๒๕๖๒

[๑] ราชกิจจานุเบกษาเล่ม
๑๑๖/ตอนที่ ๑๓๔/หน้า ๑/๒๗ ธันวาคม ๒๕๔๒